Matija Duh, AMD Krško

Letos je moje zadnje leto med mladinci, zato bom še bolj motiviran nad uspehi. Med zimskim časom sem se kondicijsko dobro pripravljal, napredek se je že videl na mojih prvih štirih treningih na motorju. Moj cilj letos je biti čim bolj sproščen na dirkah in uživati v vožnji. Branil bom naslov mladinskega prvaka, upam pa tudi, da mi bo uspelo priti čim višje na svetovnem prvenstvu, tako v posamični konkurenci kot tudi z reprezentanco. 

V letošnjem letu sem podpisal pogodbe z domačim klubom AMD Krško, s poljskim Ostrowom in nemškim Landshutom.  Poskusil bom odpeljati čim več dirk, najbolj pa se bom osredotočil na državno prvenstvo in na poljsko ligo.
